รอน บรรจงสร้าง

รอน บรรจงสร้าง หรือชื่อจริง ถิรยุทธ์ ตันติพิพัฒน์ (เกิด 21 เมษายน พ.ศ. 2507) อี๊ด​ เป็นนักแสดงชาวไทย เข้าสู่วงการบันเทิงด้วยการถ่ายแบบลงนิตยสารและมีผลงานแสดงมิวสิกวิดีโอ

**ประวัติ**
ถิรยุทธ์ ตันติพิพัฒน์ หรือ รอน บรรจงสร้าง เกิดเมื่อวันที่ 21 เมษายน พ.ศ. 2507 ที่จังหวัดประจวบคีรีขันธ์ แต่ย้ายมาอาศัยอยู่ในกรุงเทพฯ ตั้งแต่ยังเด็ก บิดาเป็นทหารชื่อศุภโชค มารดาชื่อระหงษ์ (ถึงแก่กรรมแล้ว)
ศึกษาที่แผนกไฟฟ้าที่โรงเรียนช่างกล ขส.ทบ. ในระดับ ปวช. และเรียนต่อที่วิทยาลัยเทคโนโลยีและอาชีวะศึกษา วิทยาเขตเทคนิคนนทบุรี จนจบระดับปวส. จบการศึกษาระดับปริญญาตรี จากคณะนิเทศศาสตร์ มหาวิทยาลัยเกริก เข้าสู่วงการบันเทิงด้วยการถ่ายแบบและแสดงมิวสิกวิดีโอ จากการชักนำของสุรศักดิ์ จุลมณี หรือ ตุ๊ ครับผม พร้อมทั้งตั้งชื่อในวงการให้ว่า รอน บรรจงสร้าง จากนั้นจึงใช้ชื่อนี้เรื่อยมา 
เริ่มต้นการแสดงจากบท ธำรงค์ (โกธำ) ในภาพยนตร์โศกนาฏกรรมเรื่อง สะพานรักสารสิน ออกฉายในปี 2530 แสดงคู่กับ จินตหรา สุขพัฒน์ ผลงานการแสดงชิ้นนี้ทำให้มีชื่อเสียงโด่งดัง มีผลงานการแสดงทั้งภาพยนตร์และละครโทรทัศน์อีกหลายเรื่อง โดยรับบทการแสดงหลากหลายทั้งบทนำในช่วงแรก ก่อนที่จะรับบทรอง และบทร้ายในภายหลัง
ในปี 2532 พลิกมารับบทร้ายเป็นครั้งแรกในละครเรื่อง สุดแต่ใจจะไขว่คว้า ละครประสบความสำเร็จอย่างมาก ทั้งกระแสและคำวิจารณ์ อีกทั้งยังได้รับการเสนอชื่อเข้าชิงรางวัลโทรทัศน์ทองคำ สาขานักแสดงสมทบชายยอดเยี่ยม ร่วมกับ สะอาด เปี่ยมพงษ์สานต์ ซึ่งรับบทเป็นพ่อในเรื่อง โดยสะอาดเป็นผู้คว้ารางวัลไป
รอน มีฉายาว่า สันติสุข 2 มาจากการมีหน้าละม้ายคล้าย สันติสุข พรหมศิริ ซึ่งเป็นพระเอกภาพยนตร์ชื่อดังร่วมยุค 
ชีวิตส่วนตัว สมรสกับ ปรารถนา สัชฌุกร นักแสดง แต่ไม่มีบุตรด้วยกัน เพราะปัญหาสุขภาพของฝ่ายหญิง ปัจจุบันผันมาทำงานเบื้องหลังละครทางช่องวัน 31 ร่วมกับภรรยา โดยทำหน้าที่เป็นผู้กำกับการแสดง

**ผลงาน**

**ภาพยนตร์**
 ฉันผู้ชายนะยะ (2530) ตัวประกอบ- สะพานรักสารสิน (2530) รับบท ธำรงค์ (โกธำ) คู่กับ จินตหรา สุขพัฒน์- เพชรลุยเพลิง (2531) - กลิ่นสีและกาวแป้ง (2531) รับบท รอน คู่กับ จินตหรา สุขพัฒน์- กว่าจะได้เป็นเมีย (2531) รับบท รอน คู่กับ วาสิฏฐี ศรีโลฟุ้ง- มีหัวใจไว้บอกรัก (2531) รับบท โอม คู่กับ สุรัตนา คล่องตระกูล- ทองประกายแสด (2531) รับบท โรม- คนหินจอมทรหด (2531) รับบท ธเนศ- หนองบัวแดง (2531) รับบท- จุมพิตมัจจุราช (2531) รับบท พงษ์สิน คู่กับ ธิดา ธีรรัตน์- ตลาดอารมณ์ (2531) รับบท ตรัส- ไฟน้ำค้าง (2531) รับบท - กลิ่นสีและกาวแป้ง 2 (2532) รับบท รอน คู่กับ จินตหรา สุขพัฒน์- กองร้อยสบาย สบาย (2532) - รักข้างแรม (2532) คู่กับ สินจัย หงษ์ไทย- เรือนแพ (2532) รับบท เจน- รักเธอเท่าฟ้า (2532)- นางฟ้าตกสวรรค์ (2532) คู่กับ ราตรี วิทวัส- ดอยรัก (2532)- 3 อันตราย (2533) - เจ้าแม่มนต์ดำ (2533)- มายาเพชฌฆาต (2533) รับบท พราย - วิวาห์พาฝัน (2533) รับบท สุนัย คู่กับ ธิดา ธีรรัตน์- ดอกแก้วดำ (2533) รับบท หม่าเปียว- ข้ามากับปืน (2533) รับบท ทนงศักดิ์- กามเทพท่าจะบ๊องส์ (2533) คู่กับ ชไมพร จตุรภุช- กองพันหัวแรด (2533) - บุญมีไอ้หมาวัด (2534) รับบท บุญมี คู่กับ ธิดา ธีรรัตน์- Dead Target (2534) ภาพยนตร์ฮ่องกง- อนึ่งคิดถึงพอสังเขป (2535) (รับเชิญ)- แรงรักพยาบาท (2535) - แม่นาคพระโขนง (2537) รับบท มาก คู่กับ ดาริน กรสกุล- ยุวชนทหาร เปิดเทอมไปรบ (2543) รับบท ร้อยเอกถวิล- โรงแรมผี (2545) รับบท ปั้น- ชื่อชอบชวนหาเรื่อง (2546) (รับเชิญ)- ตำนานสมเด็จพระนเรศวรมหาราช ภาค ๑ องค์ประกันหงสา (2550) รับบท สมเด็จพระไชยเชษฐาธิราช- 2538 อัลเทอร์มาจีบ (2558) รับบท พ่อแหม่ม (รับเชิญ)

**ละครโทรทัศน์**

**อื่น ๆ**
 ชมรมขนหัวลุก ช่วง เรื่องเล่าเขย่าขวัญ ตอน โรงแรมอาถรรพณ์- ละครเวทีการกุศล ประหนึ่งดวงใจไทยทั้งผอง (2542) ณ พระราชวังดุสิต- รับเชิญในซิทคอม ระเบิดเถิดเทิง ช่วง ระเบิดเถิดเทิง 12 ปี 12 นางเอก รับเชิญในตอน "หวานมันส์ พันธุ์เถิดเทิง" ร่วมนางเอกรับเชิญประจำสัปดาห์คือ จินตหรา สุขพัฒน์- ละครสั้น ละครฟื้นฟูศีลธรรมโลก เรื่อง บันทึกลูกผู้ชาย ปี 2552 (นักแสดง : เดชบดินทร์ ฉายทองดี, สุรศักดิ์ ชัยอรรถ, รอน บรรจงสร้าง, ปรารถนา สัชฌุกร, จีระศักดิ์ ปิ่นสุวรรณ)

**ผู้จัดละครโทรทัศน์**
 2557 มายานางฟ้า นำแสดงโดย พิรัชต์ นิธิไพศาลกุล, บุญยิสา จันทราชัย, อนุสรณ์ มณีเทศ- 2558 สื่อริษยา นำแสดงโดย วิลลี่ แมคอินทอช, ปิยธิดา มิตรธีรโรจน์, ภาคิน คำวิลัยศักดิ์, ลัลณ์ลลิน เตจะสา เวศซ์, ชลวิทย์ มีทองคำ- 2560 ชิงรัก ริษยา นำแสดงโดย ธนา สุทธิกมล, มารี เบิร์นเนอร์, อรจิรา แหลมวิไล, วรกร ศิริสรณ์, ภัณฑิลา วิน ปานสิริธนาโชติ- 2560 ล่า (ละครโทรทัศน์ไทย) นำแสดงโดย ลลิตา ศศิประภา, ศักดิ์สิทธิ์ แท่งทอง- 2561 ทานตะวันจันทร์วาด นำแสดงโดย วรกร ศิริสรณ์, นพจิรา ฤกษ์ขจรนามกุล, พงศ์กฤษฏิ์ ศิริเบญจา, อาทิติยา คอฟแมน- 2564 โนราสะออน นำแสดงโดย ยุทธนา เปื้องกลาง, อนิพรณ์ เฉลิมบูรณะวงศ์, ภูศิลป์ วารินรักษ์, ธิดาดิน หินอ่อน, นฤเบศร์ ฤทธิศร, ทิฐินันท์ แสนหล้า, อาจารียา พรหมพฤกษ์- 2565 ซิ่นลายโส้ นำแสดงโดย กรณ์ ศิริสรณ์, รุ่งรัตน์ เหม็งพานิช, ภูธเนศ หงษ์มานพ, ณัฐริกา ธรรมปรีดานันท์, ภูศิลป์ วารินรักษ์, อินทิรา โมราเลส, ธนเดช โอภาสธัญกร- 2567 ลิเกหมอลำ นำแสดงโดย เศรษฐพงศ์ เพียงพอ, พรสรวง รวยรื่น, ลำไย ไหทองคำ, ศรราม น้ำเพชร, ปฏิภาณ ปฐวีกานต์, ฝน ธนสุนธร, สุทธิดา เกษมสันต์ ณ อยุธยา, ภูศิลป์ วารินรักษ์, ศรันฉัตร์ มิตรชัย, นวพล ภูวดล, สุพจน์ จันทร์เจริญ, กันต์ดนัย ชื่นหิรัญ, หมวย ชวนชื่น

**กำกับการแสดง**
 ภพรัก นำแสดงโดย พัสสน ศรินทุ, สโรชา วาทิตตพันธ์ (ช่อง 3)- มายานางฟ้า นำแสดงโดย พิรัชต์ นิธิไพศาลกุล, บุญยิสา จันทราชัย, อนุสรณ์ มณีเทศ (ช่อง True4U)- สื่อริษยา นำแสดงโดย วิลลี่ แมคอินทอช, ปิยธิดา มิตรธีรโรจน์, ภาคิน คำวิลัยศักดิ์, ลัลณ์ลลิน เตจะสา เวศซ์, ชลวิทย์ มีทองคำ (ช่องวัน 31)- ชิงรัก ริษยา นำแสดงโดย ธนา สุทธิกมล, มารี เบิร์นเนอร์, อรจิรา แหลมวิไล, วรกร ศิริสรณ์, ภัณฑิลา วิน ปานสิริธนาโชติ (ช่องวัน 31)- ทานตะวันจันทร์วาด นำแสดงโดย วรกร ศิริสรณ์, นพจิรา ฤกษ์ขจรนามกุล, พงศ์กฤษฏิ์ ศิริเบญจา, อาทิติยา คอฟแมน, รัชพงศ์ ทิวะธนะเศรษฐ์, ภคกัญญา เจริญยศ (ช่องวัน 31)- ระบำมาร นำแสดงโดย วีรภาพ สุภาพไพบูลย์, อาทิตย์ ตั้งวิบูลย์พาณิชย์, ทัศนียา การสมนุช (ช่อง 7)- สาวน้อยร้อยล้านวิว นำแสดงโดย กฤษกร กนกธร, พรสรวง รวยรื่น ภูศิลป์ วารินรักษ์, ธิดาดิน หินอ่อน, ฝน ธนสุนธร (ช่องวัน 31)- รักแรกของฉันกับคดีพิลึกพิลั่นของเจ้าบ่าว นำแสดงโดย ณัฏฐ์ ทิวไผ่งาม, ธนันต์ธรญ์ นีระสิงห์, จงเบ พาร์ค (ช่อง True4U)- รัก 10 ล้อ รอ 10 โมง นำแสดงโดย ยุทธนา เปื้องกลาง, อนิพรณ์ เฉลิมบูรณะวงศ์, นฤพล ใยอิ้ม, อินทิรา โมราเลส (ช่องวัน 31)- โนราสะออน นำแสดงโดย ยุทธนา เปื้องกลาง, อนิพรณ์ เฉลิมบูรณะวงศ์, ภูศิลป์ วารินรักษ์, ธิดาดิน หินอ่อน, แม็คกี้ ฤทธิศร, หนูเล็ก ทิฐินันท์ แสนหล้า (ช่องวัน 31)- ซิ่นลายโส้ นำแสดงโดย กรณ์ ศิริสรณ์, รุ่งรัตน์ เหม็งพานิช, ภูธเนศ หงษ์มานพ, ณัฐริกา ธรรมปรีดานันท์, ภูศิลป์ วารินรักษ์, อินทิรา โมราเลส, ธนเดช โอภาสธัญกร (ช่องวัน 31)

**ผลงานเพลง**
 2533 ใครกำหนด ร้องคู่กับ มนฤดี ยมาภัย (เพลงประกอบละคร ใครกำหนด)
*2534 สาวเครือฟ้า (เพลงประกอบละคร สาวเครือฟ้า)

**มิวสิควิดีโอ**
 รักที่สูญเปล่า ของ ฟรีเบิร์ดส- ล่มเรือรัก ของ บุปผา ธรรมบุตร- ขอบใจ ของ ฟอร์เอฟเวอร์

**อ้างอิง**
 ฐานข้อมูลภาพยนตร์ไทย
หมวดหมู่:บุคคลจากอำเภอทับสะแก
หมวดหมู่:นักแสดงชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:ผู้จัดละครชาวไทย
หมวดหมู่:บุคคลจากมหาวิทยาลัยเทคโนโลยีราชมงคลสุวรรณภูมิ
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:ผู้ได้รับรางวัลโทรทัศน์ทองคำ สาขานักแสดงสมทบชายดีเด่น
หมวดหมู่:นักแสดงจากจังหวัดประจวบคีรีขันธ์
หมวดหมู่:ผู้กำกับละครโทรทัศน์ชาวไทย